ddrg/super_eurlex huggingface dataset:
Γνώμη της συμβουλευτικής επιτροπής για τις συγκεντρώσεις που δόθηκαν κατά την 112η συνεδρίασή της στις 6 Δεκεμβρίου 2002 σχετικά με σχέδιο απόφασης όσον αφορά την Υπόθεση COMP/M.2822 - ENBW/ENI/GVS

(2003/C 233/06)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη συνιστά συγκέντρωση κατά την έννοια του άρθρου 3 παράγραφος 1 στοιχείο β) του κανονισμού για τον έλεγχο των συγκεντρώσεων.

2. Η συμβουλευτική επιτροπή συμφωνεί με την Επιτροπή ότι η κοινοποιηθείσα πράξη έχει κοινοτική διάσταση όπως ορίζεται στο άρθρο 1 παράγραφος 2 του κανονισμού για τον έλεγχο των συγκεντρώσεων.

3. Η συμβουλευτική επιτροπή συμφωνεί με την Επιτροπή ότι για τους σκοπούς της παρούσας υπόθεσης, ο ορισμός της σχετικής αγοράς προϊόντος είναι η "περιφερειακή αγορά χονδρικής πώλησης φυσικού αερίου".

4. Η συμβουλευτική επιτροπή συμφωνεί με την Επιτροπή ότι για τους σκοπούς της παρούσας υπόθεσης, η σχετική γεωγραφική αγορά έχει περιφερειακή διάσταση.

5. Η πλειοψηφία των μελών της συμβουλευτικής επιτροπής συμφωνεί με την άποψη της Επιτροπής ότι η GVS κατέχει δεσπόζουσα θέση στην αγορά χονδρικής πώλησης φυσικού αερίου στο Baden-Württemberg. Η μειοψηφία των μελών της επιτροπής απείχε από την ψηφοφορία.

6. Η πλειοψηφία των μελών της συμβουλευτικής επιτροπής συμφωνεί με την άποψη της Επιτροπής ότι:

α) λόγω της κατάντη καθετοποίησης, η προτεινόμενη συγκέντρωση ενισχύει τη δεσπόζουσα θέση της GVS στην περιφερειακή αγορά πώλησης φυσικού αερίου στο Baden-Württemberg

β) λόγω της οποίας ο μελλοντικός δυνητικός ανταγωνισμός στην αγορά θα εξαλειφθεί σε σημαντικό βαθμό.

Η μειοψηφία των μελών της επιτροπής διαφωνεί με την άποψη αυτή.

7. Σύμφωνα με την Επιτροπή, οι δεσμεύσεις που αναλήφθηκαν από τα κοινοποιούντα μέρη μπορούν να άρουν τα αποτελέσματα αποκλεισμού στα οποία η Επιτροπή διαπίστωσε ότι οδηγεί η προτεινόμενη πράξη. Οι δεσμεύσεις, με τις οποίες επέρχεται πολύ νωρίτερα η ελευθέρωση της προσφοράς του 100 % της ζήτησης των πελατών, αντιστοιχούν σε περίπου 60 % της συνολικής προσφοράς της GVS και επιτρέπουν σε ανταγωνιστές όπως οι Wingas να αποκτήσουν πελάτες στη σχετική αγορά.

Η πλειοψηφία των μελών της συμβουλευτικής επιτροπής συμφωνεί με την άποψη της Επιτροπής ότι οι δεσμεύσεις είναι απαραίτητες, κατάλληλες και έχουν αναλογικό χαρακτήρα. Η μειοψηφία των μελών διαφωνεί.

8. Η πλειοψηφία των μελών της συμβουλευτικής επιτροπής συμφωνεί ότι η συγκέντρωση θα πρέπει να κηρυχθεί συμβιβάσιμη με την κοινή αγορά. Η μειοψηφία των μελών διαφωνεί.

9. Η συμβουλευτική επιτροπή συνιστά την δημοσίευση της γνώμης της στην Επίσημη Εφημερίδα της Ευρωπαϊκής Ένωσης.

10. Η συμβουλευτική επιτροπή ζητά από την Επιτροπή να λάβει υπόψη τις παρατηρήσεις και τα σχόλια που διατύπωσε.
Γνώμη της Συμβουλευτικής Επιτροπής συγκεντρώσεων, η οποία εδόθη κατά την 111η σύσκεψη, της 22ας Ιουλίου 2002, σχετικά με το σχέδιο απόφασης το αναφερόμενο στην υπόθεση COMP/M.2706 - Carnival/P & O

(2003/C 233/08)

(Κείμενο που παρουσιάζει ενδιαφέρον για τον ΕΟΧ)

1. Η Συμβουλευτική Επιτροπή συμφωνεί με την Επιτροπή ως προς το ότι η κοινοποιηθείσα πράξη συνιστά συγκέντρωση κατά την έννοια του άρθρου 3 παρ. 1 στοιχείο β) του κανονισμού για τον έλεγχο των συγκεντρώσεων μεταξύ επιχειρήσεων.

2. Η Συμβουλευτική Επιτροπή συμφωνεί με την Επιτροπή ως προς το ότι η κοινοποιηθείσα πράξη έχει κοινοτικές διαστάσεις, κατά τον ορισμό του άρθρου 1 παρ. 2 του ως άνω κανονισμού.

3. Η πλειοψηφία στη Συμβουλευτική Επιτροπή συμφωνεί με την Επιτροπή ως προς το ότι, για τους σκοπούς της εν λόγω υπόθεσης, αγορά αναφοράς είναι η αγορά των υπερπόντιων ταξιδιών αναψυχής. Μια μειοψηφούσα μερίδα διαψωνεί διότι θεωρεί ότι υπάρχει αγορά αναφοράς για την διοργάνωση πρώτης τάξεως (premium) ταξιδιών αναψυχής στο ΗΒ. Μια άλλη μειοψηφούσα μερίδα διαφωνεί διότι πιστεύει ότι η Επιτροπή δεν κατέδειξε επαρκώς ότι η αγορά αναφοράς δεν είναι ευρύτερη.

4. Η πλειοψηφία στη Συμβουλευτική Επιτροπή συμφωνεί με την Επιτροπή ως προς το ότι η γεωγραφική αγορά αναφοράς για τα υπερπόντια ταξίδια αναψυχής είναι εθνική. Μια μειοψηφούσα μερίδα δεν εκφέρει γνώμη.

5. Η πλειοψηφία στη Συμβουλευτική Επιτροπή συμφωνεί με την Επιτροπή ως προς το ότι η κοινοποιηθείσα πράξη δεν ενισχύει δεσπόζουσα θέση, οπότε και θα μπορούσε να εμποδιστεί σε μεγάλο μέρος της κοινής αγοράς ο ουσιαστικός ανταγωνισμός, έτοι ώστε η εν λόγω συγκέντρωση θα πρέπει να κηρυχθεί συμβατή με την κοινή αγορά και την εφαρμογή της Συμφωνίας ΕΟΧ, δυνάμει του άρθρου 8 παρ. 2 του κανονισμού για τον έλεγχο των συγκεντρώσεων, και του άρθρου 57 της Συμφωνίας ΕΟΧ. Μια μειοψηφούσα μερίδα διαφωνεί, διότι θεωρεί ότι η εν λόγω πράξη θα δημιουργήσει δεσπόζουσα θέση στην αγορά των πρώτης τάξεως (premium) ταξιδιών αναψυχής στο ΗΒ.

6. Η Συμβουλευτική Επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.

7. Η Συμβουλευτική Επιτροπή ζητεί από την Επιτροπή να λάβει υπόψη της τις παρατηρήσεις και τα σχόλια που διατυπώνονται από τη Συμβουλευτική Επιτροπή.
Τελική έκθεση του Συμβούλου Ακροάσεων στην υπόθεση COMP/37.519 - Methionine

[σύμφωνα με το άρθρο 15 της απόφασης της Επιτροπής 2001/462/EΚ, EΚΑΧ, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού (ΕΕ L 162 της 19.6.2001, σ. 21)]

(2003/C 241/04)

(Κείμενο που παρουσιάζει ενδιαφέρον για τον ΕΟΧ)

Όσον αφορά το δικαίωμα ακρόασης, το σχέδιο απόφασης δίνει λαβή για τις ακόλουθες παρατηρήσεις:

Την 1η Οκτωβρίου 2001, η Επιτροπή εξέδωσε κοινοποίηση αιτιάσεων κατά πέντε παραγωγών μεθιονίνης.

Μερικά από τα εμπλεκόμενα στη διαδικασία μέρη ζήτησαν πρόσβαση σε επίπλέον έγγραφα πέραν εκείνων που ήταν προσαρτημένα στην κοινοποίηση αιτιάσεων. Μέσω αλληλογραφίας με τον Σύμβουλο Ακροάσεων, μερικά από τα μέρη συμφώνησαν να προβούν σε αμοιβαία ανταλλαγή ορισμένων πρόσθετων εγγράφων. Επίσης, δέχτηκαν τη γνώμη του Συμβούλου Ακροάσεων, σύμφωνα με την οποία μερικά από τα αιτηθέντα έγγραφα δεν περιείχαν πληροφορίες χρήσιμες για τα εν λόγω μέρη και, ως εκ τούτου, απέσυραν το αίτημά τους.

Εξάλλου, δόθηκαν λεπτομερέστερες πληροφορίες όσον αφορά τα έγγραφα στα οποία δεν είχε δοθεί πρόσβαση, αλλά απαγορεύθηκε η πλήρης πρόσβαση στα έγγραφα αυτά λόγω του ότι αφορούσαν επιχειρήματα μιας επιχείρησης σχετικά με την ενδεχόμενη εξατομίκευση προστίμου.

Η προθεσμία απάντησης στην κοινοποίηση αιτιάσεων παρατάθηκε από τις 4 Δεκεμβρίου 2001 στις 10 Ιανουαρίου 2002, τα δε πέντε ενδιαφερόμενα μέρη υπέβαλαν γραπτές παρατηρήσεις σε απάντηση στις αιτιάσεις της Επιτροπής. Πραγματοποιήθηκε ακρόαση ενός μέρους, κατόπιν αιτήματός του, απουσία των λοιπών μερών, για ένα μέρος της προφορικής του ακρόασης, προκειμένου να αποκαλύψει περαιτέρω απόρρητες πληροφορίες, τις οποίες θεωρούσε σημαντικές για το δικαίωμα υπεράσπισής του.

Μετά την ακρόαση, η Επιτροπή αποφάσισε να μην συνεχίσει τη διαδικασία όσον αφορά δύο από τους πέντε παραγωγούς.

Έχοντας υπόψη τα ανωτέρω, καταλήγω στο συμπέρασμα ότι, στην παρούσα υπόθεση, τα δικαιώματα ακρόασης έγιναν σεβαστά. Συγκεκριμένα, το σχέδιο απόφασης περιέχει αποκλειστικά και μόνο αιτιάσεις για τις οποίες δόθηκε στα μέρη η δυνατότητα να διατυπώσουν τις απόψεις τους.

Βρυξέλλες, 26 Ιουνίου 2002.

Serge Durande
Τελική έκθεση του συμβούλου ακροάσεων στις υποθέσεις COMP/35587 PO Video Games - 35706 PO Nintendo Distribution - 36321 Omega Nintendo

[σύμφωνα με το άρθρο 15 της απόφασης της Επιτροπής (2001/462/ΕΚ, ΕΚΑΧ) της 23ης Μαΐου 2001 για τα καθήκοντα του συμβούλου ακροάσεων σε ορισμένες διαδικασίες ανταγωνισμού - (ΕΕ L 162 της 19.6.2001, σ. 21)]

(2003/C 241/03)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης σχετικά με τις προαναφερθείσες υποθέσεις δίνει λαβή για τις ακόλουθες παρατηρήσεις.

Στις 25 Απριλίου 2000, η Επιτροπή απηύθυνε κοινοποίηση αιτιάσεων στις εταιρείες Nintendo Corporation Ltd (με επίδοση αντιγράφου στη Nintendo of Europe GmbH), John Menzies plc (με επίδοση αντιγράφου στην THE Games Ltd), Soc. Rep. Concentra LDA, Linea GIG Spa, Nortec SA, Bergsala AB, Itochu Corporation (με επίδοση αντιγράφου στην Itochu Hellas SA) και CD-Contact Data GmbH (με επίδοση αντιγράφου στην Contact-Data Belgium NV). Στην κοινοποίηση εξηγείτο η προκαταρκτική άποψη της Επιτροπής σύμφωνα με την οποία είχαν διαπραχθεί παραβιάσεις του άρθρου 81 παράγραφος 1 από τη Nintendo και από τους λοιπούς αποδέκτες σε σχέση με τη διανομή των προϊόντων που κατασκευάζει η Nintendo. Η Επιτροπή κίνησε αυτεπάγγελτη διαδικασία για την παρούσα υπόθεση στις 11 Σεπτεμβρίου 1995 (υπόθεση IV/35.706).

Η κοινοποίηση αιτιάσεων περιελάμβανε επίσης ζητήματα τα οποία θίγονταν σε καταγγελία της εταιρείας Omega Electro BV, που καταχωρήθηκε από την Επιτροπή στις 3 Δεκεμβρίου 1996 (IV/36.321). Σύμφωνα με τα δικαιώματα τα οποία απολαύει η Omega Electro BV ως καταγγέλλουσα, της εστάλη μη εμπιστευτική εκδοχή της κοινοποίησης αιτιάσεων στις 8 Ιουνίου 2000. Η Omega Electro BV δεν υπέβαλε καμία παρατήρηση εις απάντηση.

Η διαδικασία στην παρούσα υπόθεση βασίζεται επίσης σε έγγραφα αναφερόμενα σε παλαιότερη και ευρύτερη υπόθεση για την οποία κινήθηκε διαδικασία από την Επιτροπή, με αντικείμενο τα βιντεοπαιχνίδια γενικά, στις 23 Μαΐου 1995 (υπόθεση IV.35.587). Ορισμένα έγγραφα που αφορούσαν την υπόψη υπόθεση χρησιμοποιήθηκαν ακόμη σε παλαιότερες αυτοτελείς διαδικασίες κατά της Nintendo [και άλλων εταιρειών] σχετικά με τις πρακτικές της Nintendo στον τομέα της παραχώρησης αδειών εκμετάλλευσης σε ανεξάρτητες εταιρείες που αναπτύσσουν παιχνίδια για τις αντίστοιχες κονσόλες παιχνιδιών της εταιρείας. Κοινοποίηση αιτιάσεων για την υπόθεση αυτή εστάλη στη Nintendo στις 15 Μαΐου 1996. Εις απάντηση στις επιφυλάξεις της Επιτροπής για το θέμα του ανταγωνισμού, η Nintendo τροποποίησε τις συμφωνίες παραχώρησης αδειών εκμετάλλευσης EEA NES, SNES και Game Boy. Στις 18 Ιουλίου 1997 η Επιτροπή πληροφόρησε τη Nintendo ότι οι συγκεκριμένες παλαιότερες διαδικασίες εις βάρος της είχαν περατωθεί.

Τα μέρη απάντησαν στην κοινοποίηση αιτιάσεων σχετικά με την παρούσα υπόθεση τον Ιούνιο και Ιούλιο του 2000, σε ατομικώς συμφωνηθείσες ημερομηνίες. Δεν ζήτησαν τη διεξαγωγή προφορικής ακρόασης.

Στην παρούσα υπόθεση έγιναν σεβαστά τα προβλεπόμενα δικαιώματα ακρόασης.

Το σχέδιο απόφασης αναφέρεται αποκλειστικά και μόνο σε αιτιάσεις για τις οποίες εδόθη στα μέρη η ευκαιρία να εκφράσουν τις απόψεις τους.

Βρυξέλλες, 7 Οκτωβρίου 2002.

Karen Williams
Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(Γνώμη σχετικά με την αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης "Gaz de Gardanne")

(2003/C 248/04)

(Κείμενο που παρουσιάζει ενδιαφέρον για τον ΕΟΧ)

Με την από 26 Ιουλίου 2002 αίτησή της, συμπληρωμένη και διορθωμένη στις 8 Απριλίου 2003, η εταιρεία Heritage Petroleum plc, με έδρα στο Λονδίνο (15 Bloomsbury Square, London, WC1A 2LS, Ηνωμένο Βασίλειο), ζητούσε να της χορηγηθεί αποκλειστική άδεια τετραετούς διάρκειας για την αναζήτηση κοιτασμάτων υγρών ή αέριων υδρογονανθράκων ("Permis de Gaz de Gardanne"), σε έκταση της οποίας η επιφάνεια δεν είναι ακόμη επακριβώς προσδιορισμένη και η οποία βρίσκεται στην υποθαλάσσια περιοχή στα ανοιχτά των νομών Bouches du Rhône και Var.

Η εν λόγω επιφάνεια οριοθετείται από τόξα μεσημβρινών και παραλλήλων που τέμνονται σε σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι:

>ΘΕΣΗ ΠΙΝΑΚΑ>

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών μετά την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία, η οποία δημοσιεύτηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και επικυρώθηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (Direction générale de l'énergie et des matières premières, direction des ressources énergétiques et minérales, bureau de la législation minière), 61, Boulevard Vincent Auriol, Télédoc 133, F-75703 Paris Cedex 13, [τηλ. (33) 144 97 02 30, φαξ (33) 144 97 05 70].

(1) ΕΕ L 164 της 30.6.1994, σ. 3.
Τελική έκθεση του Συμβούλου ακροάσεων στην υπόθεση COMP/38.044/D3 - NDC/IMS

(η έκθεση εκπονήθηκε σύμφωνα με το άρθρο 15 της απόφασης 2001/462/ΕΚ, ΕΚΑΧ της Επιτροπής, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού - ΕΕ L 162 της 19.6.2001, σ. 21)

(2003/C 250/08)

Το σχέδιο απόφασης που υποβλήθηκε στην Επιτροπή οδηγεί στις ακόλουθες παρατηρήσεις.

Στις 3 Ιουλίου 2001, η Επιτροπή εξέδωσε απόφαση περί ασφαλιστικών μέτρων βάσει του άρθρου 3 του κανονισμού αριθ. 17 του 1962, την οποία απηύθυνε στην εταιρεία IMS Health (στο εξής "IMS"). Η έρευνα κινήθηκε κατόπιν καταγγελίας της NDC Health (στο εξής "NDC").

Στις 15 Απριλίου 2003, η Επιτροπή απέστειλε επιστολές στις εταιρείες IMS, NDC και AzyX Deutschland GmbH (στο εξής "AzyX"), (καθόσον η AzyX ήταν ο μοναδικός άλλος ανταγωνιστής της IMS που ανέπτυσσε δραστηριότητα κατά το χρόνο έκδοσης της απόφασης της Επιτροπής), ζητώντας από κάθε εταιρεία να υποβάλει ορισμένα στοιχεία που είχαν ζητήσει οι υπηρεσίες της Επιτροπής, και καλώντας τις επίσης να υποβάλουν παρατηρήσεις και να αποφανθούν κατά πόσον η Επιτροπή θα έπρεπε να αποσύρει την απόφαση περί ασφαλιστικών μέτρων ένεκα του μη επείγοντος της υπόθεσης. Οι επιστολές απεστάλησαν κατόπιν των επαφών μεταξύ των υπηρεσιών της Επιτροπής και της IMS και της NDC, οι οποίες πραγματοποιήθηκαν κυρίως μετά τη δικαστική απόφαση του Ανώτερου Περιφερειακού Δικαστηρίου της Φρανκφούρτης επί της ουσίας της προσφυγής σχετικά με την προσβολή εκ μέρους της IMS των δικαιωμάτων πνευματικής ιδιοκτησίας και σχετικά με αθέμιτες ενέργειες έναντι μιας θυγατρικής της NDC. Η AzyX απάντησε στην επιστολή της Επιτροπής στις 9 Μαΐου. Η IMS και η NDC απάντησαν στις 12 Μαΐου.

Λαμβάνοντας υπόψη τα ανωτέρω, εκτιμώ ότι στην παρούσα υπόθεση έγιναν σεβαστά τα δικαιώματα ακρόασης.

Βρυξέλλες, 1η Αυγούστου 2003.

Karen Williams
Δικαστηριο - Εκλογή του Προέδρου του Δικαστηρίου



Επίσημη Εφημερίδα αριθ. C 255 της 24/10/2003 σ. 0005 - 0005



Εκλογή του Προέδρου του Δικαστηρίου (2003/C 255/08) Κατά τη σύσκεψη της 7ης Οκτωβρίου 2003 οι δικαστές του Δικαστηρίου των Ευρωπαϊκών Κοινοτήτων εξέλεξαν, δυνάμει του άρθρου 7, παράγραφος 1, του Κανονισμού Διαδικασίας, τον Β. Σκουρή ως Πρόεδρο του Δικαστηρίου για την περίοδο από 7 Οκτωβρίου 2003 μέχρι 6 Οκτωβρίου 2006.
Τοποθέτηση των δικαστών στα τμήματα

(2003/C 255/10)

Κατά τη σύσκεψή του της 9ης Οκτωβρίου 2003 το Δικαστήριο αποφάσισε να τοποθετήσει τους δικαστές στα τμήματα ως ακολούθως:

Πρώτο τμήμα:

P. Jann, πρόεδρος τμήματος, και D. A. O. Edward, A. La Pergola, S. von Bahr, A. Rosas, R. Silva de Lapuerta και K. Lenaerts, δικαστές.

Δεύτερο τμήμα:

C. W. A. Timmermans, πρόεδρος τμήματος, και C. Gulmann, J.-P. Puissochet, R. Schintgen, F. Macken, N. Colneric και J. N. Cunha Rodrigues, δικαστές.

Τρίτο τμήμα:

A. Rosas, πρόεδρος τμήματος, και D. A. O. Edward, R. Schintgen και N. Colneric, δικαστές.

Τέταρτο τμήμα:

J. N. Cunha Rodrigues, πρόεδρος τμήματος, και J.-P. Puissochet, F. Macken και K. Lenaerts, δικαστές.

Πέμπτο τμήμα:

C. Gulmann, πρόεδρος τμήματος, και A. La Pergola, S. von Bahr και R. Silva de Lapuerta, δικαστές.
Δικαστηριο - Διορισμός του πρώτου γενικού εισαγγελέα



Επίσημη Εφημερίδα αριθ. C 255 της 24/10/2003 σ. 0007 - 0007



Διορισμός του πρώτου γενικού εισαγγελέα (2003/C 255/12) Δυνάμει του άρθρου 10, παράγραφος 1, τρίτο εδάφιο, του Κανονισμού Διαδικασίας, το Δικαστήριο όρισε για ένα έτος από τις 7 Οκτωβρίου 2003 τον A. Tizzano ως πρώτο γενικό εισαγγελέα.
Τελική έκθεση του συμβούλου ακροάσεων στην υπόθεση COMP/ECSC.1351 - Usinor/Arbed/Aceralia

[σύμφωνα με το άρθρο 15 της απόφασης της Επιτροπής C(2001) 1461/3 τελικό της 23ης Μαΐου 2001 για τα καθήκοντα του συμβούλου ακροάσεων σε ορισμένες διαδικασίες ανταγωνισμού]

(2003/C 81/05)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης των μερών. Το γραπτό στάδιο της διαδικασίας διεξήχθη κανονικά. Δεν ζητήθηκε προφορική ακρόαση. Τα μέρη δεν ανέφεραν κανένα διαδικαστικό πρόβλημα.

Βρυξέλλες, 24 Οκτωβρίου 2001.

Bernd Langeheine
Προϋπολογισμός του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2003

(2003/C 91/12)

Ο προϋπολογισμός του ιδρύματος για το 2003 ανέρχεται σε 17,2 εκατομμύρια ευρώ, εκ των οποίων 11,2 εκατομμύρια προορίζονται για δαπάνες προσωπικού, 1,4 εκατομμύρια για κτήρια, εξοπλισμό και άλλες διοικητικές δαπάνες και 4,5 εκατομμύρια για ειδικές ενέργειες και σχέδια στον τομέα της επαγγελματικής εκπαίδευσης και κατάρτισης.

Επιπλέον, το ίδρυμα διαχειρίζεται κονδύλια των προγραμμάτων Phare/Cards και Tacis συνολικού ύψους 244,7 εκατομμυρίων ευρώ.

ΕΥΡΩΠΑΪΚΟ ΙΔΡΥΜΑ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ

ΠΡΟΫΠΟΛΟΓΙΣΜΟΙ 2002/2003

ΔΑΠΑΝΕΣ

>ΘΕΣΗ ΠΙΝΑΚΑ>
Ενημέρωση σχετικά με την παράταση ισχύος της διεθνούς συμφωνίας του 1986 για το ελαιόλαδο και τις επιτραπέζιες ελιές

(2003/C 92/02)

Κατά τη 10η έκτακτη σύνοδό του (Μαδρίτη, 19-20 Δεκεμβρίου 2002), το διεθνές συμβούλιο ελαιολάδου, σύμφωνα με τις διατάξεις της διεθνούς συμφωνίας για το ελαιόλαδο και τις επιτραπέζιες ελιές (1986)(1), όπως τροποποιήθηκε από το πρωτόκολλο του 1993 περί παράτασης της διεθνούς συμφωνίας για το ελαιόλαδο και τις επιτραπέζιες ελιές(2), αποφάσισε να παρατείνει τη συμφωνία για έξι μήνες, έως τις 30 Ιουνίου 2003.

(1) ΕΕ L 214 της 4.8.1987, σ. 1.

(2) ΕΕ L 298 της 3.12.1993, σ. 37.
52003XX0417(01)

Κατάσταση διορισμών του Συμβουλίου — Ιανουάριος, Φεβρουάριος και Μάρτιος 2003 (κοινωνικός τομέας)



Επίσημη Εφημερίδα αριθ. C 092 της 17/04/2003 σ. 0001 - 0002
Γνωμοδότηση της συμβουλευτικής επιτροπής των συγκεντρώσεων που διατυπώθηκε κατά την 106η συνεδρίασή της, της 6ης Φεβρουαρίου 2002, για σχέδιο απόφασης στην υπόθεση COMP/M.2495 - Haniel/Fels

(2003/C 97/07)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η γνωστοποιηθείσα πράξη συνιστά συγκέντρωση κατά την έννοια του άρθρου 3 παράγραφος 1 στοιχείο β) του κανονισμού περί συγκεντρώσεων και ότι η κοινοποιηθείσα πράξη έχει κοινοτική διάσταση κατά την έννοια του άρθρου 1 παράγραφος 2 του κανονισμού περί συγκεντρώσεων.

2. Η συμβουλευτική επιτροπή συμφωνεί κατά πλειοψηφία με την Επιτροπή ότι η αγορά οικοδομικών υλικών για φέροντες τοίχους και η αγορά οικοδομικών υλικών για μη φέροντες τοίχους αποτελούν τις σχετικές αγορές προϊόντος. Μια μειοψηφία απέχει.

3. Η συμβουλευτική επιτροπή συμφωνεί με την Επιτροπή ότι η σχετική γεωγραφική αγορά είναι εκείνη που καθορίζει η Επιτροπή στο σχέδιο απόφασης.

4. Μια πλειοψηφία της συμβουλευτικής επιτροπής συμφωνεί με την άποψη της Επιτροπής ότι η Haniel ελέγχει την Coöperatieve Verkoop- en Produktievereniging van Kalkzandsteenproducenten (CVK co-operative). Μια μειοψηφία διαφωνεί με την άποψη αυτή.

5. Μια πλειοψηφία της συμβουλευτικής επιτροπής συμφωνεί με την άποψη της Επιτροπής ότι η Haniel κατέχει δεσπόζουσα θέση στην αγορά οικοδομικών υλικών για φέροντες τοίχους στις Κάτω Χώρες. Μια μειοψηφία διαφωνεί με την άποψη αυτή.

6. Μια πλειοψηφία της συμβουλευτικής επιτροπής συμμερίζεται την άποψη της Επιτροπής ότι η δεσπόζουσα θέση της Haniel στην αγορά οικοδομικών υλικών για φέροντες τοίχους δεν θα ενισχυθεί και ότι δεν θα δημιουργηθεί δεσπόζουσα θέση στην αγορά οικοδομικών υλικών για μη φέροντες τοίχους. Μια μειοψηφία διαφωνεί με την άποψη αυτή.

7. Η συμβουλευτική επιτροπή συμφωνεί με την Επιτροπή ότι η πράξη θα πρέπει να κηρυχθεί συμβιβάσιμη με την κοινή αγορά και τη λειτουργία της συμφωνίας για τον ΕΟΧ.

8. Η συμβουλευτική επιτροπή καλεί την Επιτροπή να λάβει υπόψη της όλα τα σημεία που θίχτηκαν κατά τη συζήτηση και συνιστά τη δημοσίευση της γνωμοδότησής της στην Επίσημη Εφημερίδα της Ευρωπαϊκής Ένωσης.
Τελική έκθεση του συμβούλου ακροάσεων

στην υπόθεση COMP/M.2495 - Haniel/Fels

(συντάχθηκε σύμφωνα με το άρθρο 15 της απόφασης της Επιτροπής 2001/462/ΕΚ, ΕΚΑΧ, της 23ης Μαΐου 2001, σχετικά με τα καθήκοντα του συμβούλου ακροάσεων σε ορισμένες διαδικασίες ανταγωνισμού - ΕΕ L 162 της 19.6.2001, σ. 21)

(2003/C 97/05)

(Κείμενο που παρουσιάζει ενδιαφέρον για τον ΕΟΧ)

Το σχέδιο απόφασης δεν δίνει λαβή για ιδιαίτερες παρατηρήσεις όσον αφορά το δικαίωμα ακρόασης.

Μετά την κίνηση της διαδικασίας του άρθρου 6 παράγραφος 1 στοιχείο γ) του κανονισμού (ΕΟΚ) αριθ. 4064/89 του Συμβουλίου, όπως τροποποιήθηκε από τον κανονισμό (ΕΚ) αριθ. 1310/97, η Επιτροπή, αφού διεξήγαγε εμπεριστατωμένη έρευνα των σχετικών αγορών, κατέληξε στο συμπέρασμα ότι δεν μπορεί πλέον να έχει τις σοβαρές αμφιβολίες που είχε εκφράσει αρχικά ως προς το συμβιβάσιμο της κοινοποιηθείσας συγκέντρωσης με την κοινή αγορά.

Κατά συνέπεια, η Επιτροπή αποφάσισε να μην αποστείλει κοινοποίηση αιτιάσεων.

Βρυξέλλες, 5 Φεβρουαρίου 2002.

Karen Williams
Γνωμοδότηση της συμβουλευτικής επιτροπής για τις συγκεντρώσεις εκδοθείσα κατά την 104η συνεδρίασή της, της 10ης Δεκεμβρίου 2001, σχετικά με ένα προσχέδιο απόφασης στην υπόθεση COMP/M.2530 - Südzucker/Saint Louis Sucre

(2003/C 97/06)

(Κείμενο που παρουσιάζει ενδιαφέρον για τον ΕΟΧ)

1. Η συμβουλευτική επιτροπή συμφωνεί με την Επιτροπή ότι η κοινοποιηθείσα συγκέντρωση συνιστά συγκέντρωση κατά την έννοια του άρθρου 3 παράγραφος 1 στοιχείο β) του κανονισμού για τον έλεγχο των συγκεντρώσεων και ότι έχει κοινοτική διάσταση.

2. Η συμβουλευτική επιτροπή συμφωνεί με την Επιτροπή ότι, για τους σκοπους της παρούσας υπόθεσης, καθένα από τα κάτωθι προϊόντα ζάχαρης συνιστά χωριστή αγορά προϊόντος:

α) βιομηχανική ζάχαρη·

β) καταναλωτική ζάχαρη·

γ) εμπορική ζάχαρη (προς μεταπώληση υπό το σήμα του διανομέα).

3. Η συμβουλευτική επιτροπή συμφωνεί με την Επιτροπή ότι, για τους σκοπούς της παρούσας υπόθεσης, οι σχετικές γεωγραφικές αγορές:

α) βιομηχανικής και καταναλωτικής ζάχαρης έχουν γενικά εθνικό χαρακτήρα πλην της Γερμανίας όπου ως αποτέλεσμα της διάρθρωσης των αγορών η νότια Γερμανία συνιστά χωριστή σχετική γεωγραφική αγορά·

β) εμπορικής ζάχαρης δεν είναι απαραίτητο να προσδιορισθούν δεδομένου ότι η προτεινόμενη συγκέντρωση δεν προκαλεί επιφυλάξεις είτε πρόκειται για γερμανική ή βελγική εθνική αγορά είτε πρόκειται για αγορά κοινοτικών διαστάσεων.

4. Η συμβουλευτική επιτροπή συμφωνεί με την Επιτροπή ότι η κοινοποιηθείσα συγκέντρωση οδηγεί στην ενίσχυση δεσποζουσών θέσεων η οποία θα προκαλούσε σοβαρά προβλήματα στην άσκηση αποτελεσματικού ανταγωνισμού στην κοινή αγορά ή σε σημαντικό τμήμα αυτής στις αγορές βιομηχανικής και καταναλωτικής ζάχαρης στη νότιο Γερμανία και το Βέλγιο.

5. Η συμβουλευτική επιτροπή συμφωνεί με την Επιτροπή ότι η κοινοποιηθείσα συγκέντρωση δεν πρόκειται να οδηγήσει στη δημιουργία ή την ενίσχυση δεσπόζουσας θέσης στις αγορές εμπορικής ζάχαρης.

6. Η πλειοψηφία των μελών της συμβουλευτικής επιτροπής συμφωνεί με την Επιτροπή ότι οι δεσμεύσεις που υπέβαλαν τα μέρη να αποδυθούν τη συμμετοχή της Südzucker στο Veurne, να παρέχουν μέχρι 90000 τόνους ζάχαρης ποσοστώσεων κατ' έτος, ποσότητα η οποία θα αντλείται από τα εργοστάσια ζάχαρης της Südzucker στη νότιο Γερμανία και να αποδυθούν τη μειοψηφική συμμετοχή της Südzucker, μέσω της Sait Louis Sucre, στην εταιρεία Ebro Puleva αρκούν ούτως ώστε να αρθούν οι επιφυλάξεις ως προς τον ανταγωνισμό σε σχέση με τις αγορές ζάχαρης της νότιας Γερμανίας και του Βελγίου. Μια μειοψηφία των μελών της συμβουλευτικής επιτροπής διαφωνεί.

7. Η πλειοψηφία των μελών της συμβουλευτικής επιτροπής, συνεπώς, συμφωνεί ότι η προτεινόμενη συγκέντρωση πρέπει να κηρυχθεί συμβιβάσιμη με την κοινή αγορά και τη λειτουργία της συμφωνίας για τον ΕΟΧ. Μια μειοψηφία των μελών της συμβουλευτικής επιτροπής διαφωνεί.

8. Η Επιτροπή λαμβάνει υπόψη τις παρατηρήσεις και τα σχόλια της συμβουλευτικής επιτροπής.

9. Η συμβουλευτική επιτροπή συνιστά τη δημοσίευση της γνώμης της στην Επίσημη Εφημερίδα της Ευρωπαϊκής Ένωσης.